CELEX: 62011TA0279
Language: lv
Date: 2013-06-06 00:00:00
Title: Lieta T-279/11: Vispārējās tiesas 2013. gada 6. jūnija spriedums — T & L Sugars un Sidul Açúcares /Komisija (Lauksaimniecība — Ārkārtas pasākumi, kas attiecas uz cukura laišanu Savienības tirgū, pārsniedzot kvotu, un ar ko atver tarifu kvotu — Prasība atcelt tiesību aktu — Reglamentējošs akts, kurā ietverti īstenošanas pasākumi — Individuālas skaršanas neesamība — Nepieņemamība — Prasība par zaudējumu atlīdzību)

3.8.2013   
            
            
               LV
            
            
               Eiropas Savienības Oficiālais Vēstnesis
            
            
               C 225/70
            
         Vispārējās tiesas 2013. gada 6. jūnija spriedums — T & L Sugars un Sidul Açúcares/Komisija
   (Lieta T-279/11) (1)
   
   (Lauksaimniecība - Ārkārtas pasākumi, kas attiecas uz cukura laišanu Savienības tirgū, pārsniedzot kvotu, un ar ko atver tarifu kvotu - Prasība atcelt tiesību aktu - Reglamentējošs akts, kurā ietverti īstenošanas pasākumi - Individuālas skaršanas neesamība - Nepieņemamība - Prasība par zaudējumu atlīdzību)
   2013/C 225/155
   Tiesvedības valoda — angļu
   
      Lietas dalībnieki
   
   
      Prasītājas: T & L Sugars Ltd (Londona, Apvienotā Karaliste) un Sidul Açúcares, Unipessoal Lda
       (Santa Iria de Azóia, Portugāle) (pārstāvji — D. Waelbroeck, advokāts, un D. Slater, solicitor)
   
      Atbildētāja: Eiropas Komisija (pārstāvji — sākotnēji P. Rossi un A. Demeneix, vēlāk — P. Rossi, A. Demeneix un N. Donnelly, un visbeidzot — P. Rossi un P. Ondrůšek)
   
      Personas, kas iestājušās lietā atbildētājas prasījumu atbalstam: Eiropas Savienības Padome (pārstāvji — E. Sitbon un A. Westerhof Löfflerová) un Francijas Republika (pāŗstāvji — G. de Bergues un C. Candat)
   
      Priekšmets
   
   Pirmkārt, prasība atcelt Komisijas 2011. gada 3. marta Regulu (ES) Nr. 222/2011, ar ko nosaka ārkārtas pasākumus attiecībā uz ārpuskvotas cukura un izoglikozes laišanu Savienības tirgū ar samazinātu pārpalikuma maksājumu 2010./2011. tirdzniecības gadā (OV L 60, 6. lpp.), Komisijas 2011. gada 23. marta Īstenošanas regulu (ES) Nr. 293/2011, ar ko nosaka piešķīruma koeficientu, noraida turpmākus pieteikumus un slēdz periodu pieteikumu iesniegšanai par pieejamajiem ārpuskvotas cukura daudzumiem, kas par samazinātu papildu maksājuma likmi jāpārdod Savienības tirgū (OV L 79, 8. lpp.), Komisijas 2011. gada 28. marta Īstenošanas regulu (ES) Nr. 302/2011, ar ko atver īpašu importa tarifa kvotu noteiktiem cukura daudzumiem 2010./2011. tirdzniecības gadam (OV L 81, 8. lpp.), un Komisijas 2011. gada 19. aprīļa Īstenošanas regulu (ES) Nr. 393/2011, ar ko nosaka piešķīruma koeficientus, lai izdotu importa licences, par kurām pieteikumi iesniegti no 2011. gada 1. līdz 7. aprīlim un kuras paredzētas cukura nozares produktu importam atbilstīgi dažām tarifa kvotām, un ar ko pārtrauc šādu licenču pieteikumu iesniegšanu (OV L 104, 39. lpp.), un, otrkārt, prasība atlīdzināt nodarītos zaudējumus.
   
      Rezolutīvā daļa:
   
   
               1)
            
            
               prasību noraidīt kā nepieņemamu tiktāl, ciktāl tās mērķis ir panākt, ka tiek atcelta Komisijas 2011. gada 3. marta Regula (ES) Nr. 222/2011, ar ko nosaka ārkārtas pasākumus attiecībā uz ārpuskvotas cukura un izoglikozes laišanu Savienības tirgū ar samazinātu pārpalikuma maksājumu 2010./2011. tirdzniecības gadā, Komisijas 2011. gada 23. marta Īstenošanas regula (ES) Nr. 293/2011, ar ko nosaka piešķīruma koeficientu, noraida turpmākus pieteikumus un slēdz periodu pieteikumu iesniegšanai par pieejamajiem ārpuskvotas cukura daudzumiem, kas par samazinātu papildu maksājuma likmi jāpārdod Savienības tirgū, Komisijas 2011. gada 28. marta Īstenošanas regula (ES) Nr. 302/2011, ar ko atver īpašu importa tarifa kvotu noteiktiem cukura daudzumiem 2010./2011. tirdzniecības gadam, un Komisijas 2011. gada 19. aprīļa Īstenošanas regula (ES) Nr. 393/2011, ar ko nosaka piešķīruma koeficientus, lai izdotu importa licences, par kurām pieteikumi iesniegti no 2011. gada 1. līdz 7. aprīlim un kuras paredzētas cukura nozares produktu importam atbilstīgi dažām tarifa kvotām, un ar ko pārtrauc šādu licenču pieteikumu iesniegšanu;
            
         
               2)
            
            
               noraidīt iebildi par nepieņemamību attiecībā uz prasību atlīdzināt nodarītos zaudējumus;
            
         
               3)
            
            
               atlikt lēmuma par tiesāšanās izdevumiem pieņemšanu.
            
         
      (1)  OV C 232, 6.8.2011.